ПРОМЕТ ПРАВА НА ТОПОГРАФИЈУ

Члан 15

Право на топографију може бити, у целини или делимично, предмет преноса права на основу уговора о преносу, статусне промене носиоца права, наслеђивања, судске и административне одлуке.

Поједина или сва овлашћења из права на топографију могу, са ограничењима или без њих, бити предмет уступања на основу уговора о лиценци.

Право на топографију може бити предмет залоге на основу уговора о залози, одлуке суда или одлуке другог државног органа.

Уговори из ст. 1-3. овог члана су пуноважни само ако су састављени у писаној форми.

Пренос права, лиценца и залога уписују се у одговарајући регистар надлежног органа.

На пренос права, лиценцу и залогу сходно се примењују одредбе закона којима се уређује правна заштита проналазака.